Source: https://sklep.telforceone.pl/sk-sk/doc/105/zasady-pouzivania-suborov-cookies
Timestamp: 2020-06-04 08:25:10+00:00
Document Index: 4960652

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8']

Zaady ochrany osobnych udajov a suborov cookies
PL EN DE FR ES IT RU GR HR HU RO BG
Politika ochrany súkromia a osobných údajov a politika používania koláčikov (súborov cookies) spoločnosti TelForceOne S.A.
Táto politika ochrany súkromia a osobných údajov je dokument, ktorý sa týka ochrany osobných údajov ako aj ich spracúvania v súvislosti s používaním predajnej platformy.
Predajná platforma B2B TFO, ktorú prevádzkuje spoločnosť TelForceOne S.A. so sídlom vo Vroclave, na adrese: ul. Krakowska 119, Wrocław, Poľsko, je určená výhradne iba pre obchodných partnerov, tzn. iba pre fyzické a právnické osoby, ktoré podnikajú, tzn. sú zapísané do registra samostatne zárobkovo činných osôb, alebo do obchodného registra Súdny, ako aj iné právnické osoby zaregistrované v súlade s platnou legislatívou, a ktoré sú súčasne zaregistrovanými Obchodnými partnermi spoločnosti TelForceOne S.A.
§ 1 Údaje zbierané počas registrácie
Aby bolo možné nakupovať prostredníctvom predajnej platformy, ktorá je dostupná na adrese https://sklep.telforceone.pl, je potrebné prejsť registračnú procedúru, počas ktorej je potrebné uviesť nižšie vymenované osobné údaje.
Počas prvej fázy bude požiadaný/-á, aby ste zadali emailovú adresu a heslo, ktoré sa budú používať ako váš identifikátor na predajnej platforme. Ostatnými povinnými údajmi, ktoré sú potrebné na ukončenie 1. fázy registrácie, sú:
názov firmy;
Tiež je potrebné, aby ste vyjadrili súhlas so spracúvaním vašich osobných údajov na nasledovné účely:
na registráciu novo zakladaného účtu (povinný súhlas);
na zasielanie obchodný ponúk a na poskytovanie marketingových služieb (dobrovoľný súhlas);
na poskytovanie elektronických služieb (dobrovoľný súhlas).
Po skončení prvej fázy na vami uvedenú emailovú adresu dostanete správu s aktivačným odkazom, ktorého otvorenie umožňuje dokončiť celý registračný proces.
Aby ste získali možnosť realizovať transakcie, a tým úplne aktivovať svoj účet, nevyhnutné je, aby ste počas druhej fázy registrácie uviedli nasledovné informácie:
údaje o vašej firme;
kontaktné údaje vášho budúceho obchodného zástupcu;
prevládajúce odvetvie vašej firmy.
Po skončení registrácie je tiež potrebný sken nasledujúcich firemných dokumentov vo formáte jpg alebo pdf:
IČO PL (REGON):
zápis do registra samostatne zárobkovo činných osôb (fyzické osoby);
zápis do obchodného registra (právnické osoby).
§ 2 Automaticky zbierané údaje
Predajná platforma B2B TFO využíva nasledujúce nástroje:
Google Analytics – na monitorovanie a analyzovanie návštevnosti webových stránok. Pri návšteve webového sídla sú automaticky zbierané nasledujúce údaje: typ prehliadača, typ operačného systému ap. Sídlo tiež využíva výkazy záujmov a demografické údaje Google Analytics.
Google AdWords – na vedenie online kampaní v sieti vyhľadávača, ako aj v reklamnej sieti, využívajúce mechanizmy cielenia (targetovania) a remarketingu reklamných správ. Používateľ Sídla môže zrušiť používanie služby Google AdWords pre zobrazované reklamy, ako aj prispôsobovanie reklám v reklamnej sieti Google, a to zmenou nastavení reklám. Údaje, ktoré poskytuje Google, sú založené na záujmoch alebo na údajoch externých odberateľov (napr. vek, pohlavie a záujmy), a slúžia na lepšie prispôsobovanie reklamných správ.
UserEngage – systém triedy Revenue Performance Management, ktorý je určený na zbieranie a spracúvanie údajov s cieľom personalizácie obchodného a marketingového obsahu (novinky, pop-up, web-push komunikácia).
Inspectlet – na vytváranie náhľadu relácií používateľov na sídle s cieľom skúmať správanie používateľov, skúsenosti používateľov (UX – angl. user experience) so stránkami, ako aj na ich optimalizáciu.
§ 3 Využívanie osobných údajov
Všetky osobné údaje získané počas registračnej procedúry, aktivovania používateľského účtu, budú sa používať výhradne iba na umožnenie prihlasovania do nášho systému, ako aj na umožnenie vykonávania nákupných transakcií a zasielania tovarov.
Údaje sú náležitým spôsobom zabezpečené pred ich zničením, alebo poškodením, sprístupnením nepovolaným osobám, ukradnutím neoprávnenými osobami, a tiež sú zabezpečené pred spracúvaním spôsobom porušujúcim platnú legislatívu.
§ 4 informácie o spracúvaní osobných údajov
So zámerom splniť informačnú povinnosť, ktorú je povinný splniť každý správca osobných údajov, podľa článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, a tiež podľa zákona z 10. mája 2018 o ochrane osobných údajov (Z. z. PR 2018 pol. 1000), informujeme nasledovne.
Správcom vašich údajov je spoločnosť „TelForceOne S.A.“ so sídlom vo Vroclave na adrese: ul. Krakowska 119, Wrocław, Poľsko, zapísaná do registra podnikateľských subjektov vedenom oblastným súdom Wrocław-Fabryczna vo Vroclave, 6. hospodárske oddelenie Štátneho súdneho registra pod číslom KRS: 0000232137. Na správcu osobných údajov sa môžete obrátiť prostredníctvom emailovej adresy: biuro@telforceone.pl.
Ciele a účely spracúvania
Vaše osobné údaje sú spracúvané podľa nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, a to na nasledovné účely:
na uzatvorenie a na realizáciu dohody na základe článku 6 ods. 1 písmeno b) Nariadenia;
na splnenie právnych povinností kladených na správcu osobných údajov, vrátane tých, ktoré vyplývajú z daňových predpisov, či zo zákona o účtovníctve, a to na základe článku 6 ods. 1 písmeno c) Nariadenia;
na skúmanie kvality obsluhy, ako aj na analytické a štatistické účely – údaje sú spracúvané na základe opodstatneného a oprávneného záujmu správcu osobných údajov (článok 6 ods. 1 písmeno f) Nariadenia);
na zasielanie obchodných informácií, marketingových ponúk, vrátane informácií o zľavách a akciách, na základe článku 6 ods. 1 písmeno a) Nariadenia, ak bol s tým vyjadrený súhlas;
na prípadné posudzovanie reklamácií, určovanie a vymáhanie nárokov, ako aj na ochranu pred nárokmi – údaje sú spracúvané na základe oprávneného a opodstatneného záujmu správcu osobných údajov (článok 6 ods. 1 písmeno b), c) a f) Nariadenia).
Vaše osobné údaje budú spracúvané tak dlho, ako je to nevyhnutné na realizáciu dohody, lehota bude predĺžená o obdobie premlčania nárokov, ak také spracúvanie bude nevyhnutné na realizáciu alebo ochranu pred nárokmi, alebo tak dlho, ako je správca osobných údajov povinný uchovávať tieto údaje na základe predpisov platnej legislatívy.
V prípade, ak bude vyjadrený súhlas so spracúvaním, údaje budú spracúvané až dovtedy, kým nebude zrušený daný súhlas, alebo kým nebude vymazaný účet na platforme internetového obchodu. Súhlas sa dá zrušiť v ľubovoľnej chvíli bez vplyvu na legálnosť spracúvania, ktoré bolo vykonané na základe súhlasu pred jeho zrušením.
Práva osoby, ktorej sa údaje týkajú
V ľubovoľnej chvíli máte právo zrušiť svoj súhlas so spracúvaním svojich osobných údajoch, máte právo na prístup k týmto údajom, právo požiadať o ich opravenie, odstránenie, obmedzenie spracúvania, prenesenie údajov k inému správcovi osobných údajov, ako aj právo podať sťažnosť voči spracúvaniu údajov bez vplyvu na legálnosť spracúvania, ktoré bolo vykonané na základe súhlasu pred jeho zrušením. Máte právo podať sťažnosť príslušnému dozornému orgánu, ktorý zodpovedá za ochranu osobných údajoch, tzn. úradu pre ochranu osobných údajov, a to ak uznáte, že správca osobných údajov spracúva osobné údaje v rozpore s Nariadením.
Informácie o odberateľoch osobných údajov
Správca osobných údajov odovzdáva vaše osobné údaje výhradne subjektom, ktoré poskytujú správcovi osobných údajov služby, ktoré sú nevyhnutné na vykonanie dohody, napríklad dodávateľom IT systémom, subjektom, ktoré sa zaoberajú technickou prípravou, realizáciou objednávok, obsluhou účtovníctva, fakturovaním a zúčtovávaním dohôd, subjektom poskytujúcim právne a exekučné služby, poštovým a kuriérskym operátorom, bankám pri realizácii platieb ako aj orgánom, ktoré sú oprávnené získať osobné údaje v súlade s platnou legislatívou. V takých prípadoch je množstvo (rozsah) odovzdaných údajov obmedzená na vyžadované minimum. Okrem toho, vami uvedené informácie, môžu byť sprístupnené príslušným orgánom štátnej správy, ak to vyžadujú platné predpisy.
Povinnosť a následky neuvedenia údajov
V prípade, ak sa údaje spracúvajú na základe článku 6 ods. 1 písmeno b) Nariadenia, uvedenie osobných údajov je nevyhnutné na uzatvorenie a realizáciu dohody, pričom nemáte povinnosť uviesť osobné údaje, avšak ak nebudete súhlasiť s ich spracúvaním správcom osobných údajov, nebudete môcť uzatvoriť dohodu.
V prípade, ak sú údaje spracúvané na základe článku 6 ods. 1 písmeno a) Nariadenia, tzn. na základe súhlasu so spracúvaním, v takom prípade, ak nevyjadríte súhlas, údaje nebudú spracúvané a budú odstránené všetky osobných údaje z našich databáz.
Vaše osobné údaje budú spracúvané automatizovaným spôsobom, vrátane profilovania, v dôsledku ktorého je možné identifikovať nákupné preferencie. Mechanizmus profilovania používateľov je založený na histórii vyhľadávania, návštevnosti strán, vykonávaných nákupov, či na výrobkov vkladaných do košíka na platforme B2B TFO.
§ 5 Zmeny osobných údajov
Kvôli bezpečnosti transakcií, ak chcete zmeniť základné údaje firmy, musíte sa obrátiť na obchodného zástupcu, ktorého má priradený každý zákazník. Dodatočne v prípade zmien tohto typu, môžete byť požiadaný o opätovné zaslanie zmenených registračných dokumentov.
Údaje týkajúce sa adresy zásielky môžete meniť samostatne, prihláste sa a prejdite na záložku „Zákaznícky panel -> Údaje firmy.
§ 6 Uchovávanie osobných údajov
Údaje sú uchovávané v súlade s bezpečnostnými požiadavkami stanovenými v predpisov GDPR a sú zabezpečené pred prístupom tretích osôb.
§ 7 Používanie koláčikov (súborov „cookies”)
Koláčiky sú informácie ukladané serverom Správcu osobných údajov v pamäti koncového zariadenia používateľa. Server Správcu osobných údajov môže tieto informácie načítať pri každom pripojení s koncovým zariadením používateľa.
V rámci Sídla sa používajú dva základné typy koláčikov: „relačné” (session cookies) a „permanentné” (persistent cookies). „Relačné“ koláčiky – sú to dočasné súbory, ktoré sú na koncovom zariadení Požívateľa uložené iba dovtedy, kým sa Používateľ neodhlási, kým nezatvorí webovú stránku, alebo kým nezatvorí aplikáciu (webový prehliadač). „Permanentné“ koláčiky – sú to súbory, ktoré sú na koncovom zariadení Požívateľa uložené určitý čas, ktorý je nastavený v parametroch „permanentných“ koláčikov, alebo až kým ich Používateľ sám nevymaže.
V rámci Sídla sa používajú nasledujúce typy koláčikov:
nevyhnutné” koláčiky, vďaka ktorým je možné využívať služby poskytované v rámci Sídla, napr. autorizačné koláčiky, ktoré na autorizáciu v rámci Sídla používajú rôzne služby;
koláčiky používané na zaručenie bezpečnosti, napr. používané na detegovanie zneužití týkajúcich sa autorizácie v rámci Sídla;
výkonnostné” koláčiky, ktoré umožňujú zhromažďovať informácie o spôsobe používania webových stránok Sídla;
„funkčné” koláčiky, ktoré umožňujú „zapamätať si” používateľom vybrané nastavenia a personalizáciu používateľského rozhrania, napr. zvolený jazyk alebo región, z ktorého pochádza daný používateľ, veľkosť fontu, vzhľad webovej stránky ap.;
„reklamné” koláčiky, vďaka ktorým je možné používateľom dodávať reklamný obsah lepšie prispôsobený podľa ich záujmov.
Správca osobných údajov môže umiesťovať koláčiky na účely monitorovania návštevnosti medzi jeho službami (sídlom), a so správcom osobných údajov spolupracujúcimi internetovými služba. Naše webové sídlo môže využívať koláčiky, ktoré sú určené na identifikovanie vášho prehliadač pri používaní nášho sídla, aby sme vedeli, ktorú stranu zobraziť. Koláčiky môžu byť umiestnené aj na štatistické účely, slúžiace na analýzu podstatných parametrov (KPI), ako aj na účely prispôsobovania Sídla podľa potrieb používateľov, vrátane personalizácie obchodnému obsahu a ponuke.
Používaním webových stránok Správcu osobných údajov súhlasíte s používaním koláčikov v súlade s týmito zásadami o koláčikoch. Ak nesúhlasíte s používaním koláčikov, môžete zmeniť nastavenia svojho prehliadača vhodným spôsobom (podľa toho, ktorý prehliadač používateľa), alebo môžete nepoužívať webové stránky Správcu osobných údajov. Ak vyššie uvedené nastavenia nezmeníte, znamená to, že súhlasíte s používaním koláčikov. Správca osobných údajov môže používať koláčiky, keď používateľ navštevuje (otvára) webovú stránku. Koláčiky, ktoré môžu používať webové sídla a webové stránky, sú spojené výhradne s prehliadačom konkrétneho zariadenia (anonymný používateľ), bez uvedenia mena alebo priezviska používateľa. Koláčiky nie vždy obsahuj osobné údaje.
Koláčiky poskytujú štatistické údaje o návštevnosti a o používaní jednotlivých stránok sídla Správcu osobných údajov. Používateľ môže v každej chvíli vybrať spôsob obsluhy (používania) koláčikov v nastaveniach svojho webového prehliadača nahradením automatického používania koláčikov na individuálne (nastavenia používateľa). Podrobné informácie o tom poskytujú dodávatelia jednotlivých webových prehliadačov, väčšinou v záložke „internetové možnosti“ alebo podobne. Avšak ak používateľ v svojom webovom prehliadači vypne používanie koláčikov (zablokovanie, sledovanie), používanie niektorých služieb Správcu osobných údajov môže byť sťažené či dokonca nemožné. Súčasne Správca osobných údajov nezodpovedá za používanie alebo podporu koláčikov iných webových stránok, ktoré sa používateľom zobrazujú, vďaka odkazom umiestneným na stránkach Správcu osobných údajov Sídla.
§ 8 Zmeny našej politiky ochrany súkromia
Spoločnosť TelForceOne si vyhradzuje právo meniť vyššie spomenutú politiku ochrany osobných údajov a súkromia, a to zverejnením novej politiky ochrany súkromia na tejto strane.